****

**ΕΝΤΥΠΟ ΕΤΟΙΜΑΣΙΑΣ ΠΛΑΝΟΥ ΣΥΝΤΗΡΗΣΗΣ ΤΟΥ ΠΡΑΣΙΝΟΥ ΧΩΡΟΥ**

**ΔΗΜΟΤΙΚΟ ΣΧΟΛΕΙΟ ΠΕΡΝΕΡΑ**

Α. ***Το πλάνο συντήρησης του πράσινου σημείου αποσκοπεί στο να διασφαλίσει ότι το κάθε σχολείο θα καταρτίσει οργανωμένα και μέσα από παιδαγωγικές διαδικασίες ένα πρόγραμμα δραστηριοτήτων για τη συντήρηση, την προστασία και τη διατήρηση του χώρου πρασίνου μακροπρόθεσμα. Το πλάνο συντήρησης θα πρέπει να καλύπτει τόσο τη φροντίδα, προστασία και διατήρηση του πράσινου χώρου κατά τη διάρκεια της λειτουργίας του σχολείου, όσο και κατά τις περιόδους, όπου το σχολείο είναι κλειστό (γιορτές Χριστουγέννων, Πάσχα, Θερινές διακοπές). Το πλάνο συντήρησης αναμένεται να είναι προϊόν συλλογικής διαδικασίας, συναπόφασης και δέσμευσης όλων των εμπλεκομένων φορέων.***

|  |
| --- |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια της λειτουργίας του σχολείου.**Ενέργειες και φορείς που θα εμπλακούν για την προστασία και διατήρηση του πράσινου χώρου κατά τη λειτουργία του σχολείου: * ΜΑΘΗΤΕΣ: Η κάθε τάξη θα υιοθετήσει ένα από τους πράσινους χώρους της σχολικής αυλής και θα είναι υπεύθυνη για τη φροντίδα του.
* ΠΕΡΙΒΑΛΛΟΝΤΙΚΗ ΕΠΙΤΡΟΠΗ: Καταρτισμός ομάδων φροντίδας των χώρων πρασίνου.
* ΦΥΤΩΡΙΟ FLORALINK: Φροντίδα, ψεκασμού κτλ. των φυτών.
* ΣΧΟΛΙΚΗ ΕΦΟΡΙΑ ΣΤΡΟΒΟΛΟΥ: Κλάδεμα φυτών και δέντρων. Διασφάλιση της λειτουργίας του συστήματος ποτίσματος.
 |
|  |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια που το σχολείο είναι κλειστό.**Ενέργειες και φορείς που θα εμπλακούν για την προστασία και διατήρηση του πράσινου χώρου κατά τις περιόδους που το σχολείο είναι κλειστό: * ΣΧΟΛΙΚΗ ΕΦΟΡΙΑ ΣΤΡΟΒΟΛΟΥ: Κλάδεμα φυτών και δέντρων. Διασφάλιση της λειτουργίας του συστήματος ποτίσματος.
* ΣΥΝΔΕΣΜΟΣ ΓΟΝΕΩΝ: Εθελοντική δράση για έλεγχο του ποτίσματος κατά τους καλοκαιρινούς μήνες. Οι γονείς και τα παιδιά του κάθε τμήματος του σχολείου, είναι υπεύθυνοι για τη φροντίδα των φυτών της σχολική αυλής, για μια εβδομάδα (Διακοπές Χριστουγέννων, Πάσχα, καλοκαιριού = 12 εβδομάδες)
* ΦΡΟΝΤΙΣΤΡΙΕΣ ΤΟΥ ΣΧΟΛΕΙΟΥ: Έλεγχος για σωστό πότισμα των φυτών και επικοινωνία με τη Σχολική Εφορία για την επίλυση οποιουδήποτε προβλήματος παρουσιαστεί.
 |

Β. ***Η συντήρηση ενός χώρου πρασίνου απαιτεί, όχι μόνο συστηματική φροντίδα, παρακολούθηση και έλεγχο, αλλά και την εφαρμογή κατάλληλων πρακτικών για να διατηρηθεί υγιής και αισθητικά όμορφος. Ο καταρτισμός του πλάνου συντήρησης του χώρου πρασίνου αποσκοπεί στη διατήρηση και προστασία του σε βάθος χρόνου, ώστε να αξιοποιείται ως υπαίθριος χώρος μάθησης και απόλαυσης από τη σχολική/τοπική κοινότητα. Σημειώνεται ότι το πλάνο συντήρησης είναι ετήσιο, συμπεριλαμβανομένων και των θερινών διακοπών.***

|  |
| --- |
| **Έδαφος**Τρόπος διατήρησης υγιούς εδάφους του χώρου πρασίνου:* Σε συνεργασία με τη γεωλόγο Σταύρη Πίκουλα (γονέα παιδιού του σχολείου μας) γίνονται παρατηρήσεις του εδάφους και εξεύρεση τρόπων διατήρησης της υγείας και βελτίωσής του.
 |
| **Πότισμα**Πότισμα του χώρου πρασίνου κατά τη διάρκεια όλων των εποχών του χρόνου: * Ο χώρος ποτίζεται με αυτόματο σύστημα ποτίσματος για το οποίο υπεύθυνη είναι η Σχολική Εφορία Στροβόλου.
* Οι ομάδες (παιδιών – γονέων) φροντίζουν ώστε το πότισμα να γίνεται επαρκώς και κατά τη διάρκεια που το σχολείο είναι κλειστό.
 |
| **Αποτελεσματική χρήση νερού**Διασφάλιση αποτελεσματικής χρήσης νερού για σκοπούς άρδευσης:* Επιλέγονται φυτά τα οποία είναι ανθεκτικά σε ψηλές θερμοκρασίες και περιορισμένο πότισμα. (Στο μάθημα Φυσικών Επιστημών, μελετιούνται παράγοντες που επηρεάζουν τη ζωή και τη διατήρηση των φυτών και γίνονται εισηγήσεις για τρόπους διασφάλισης της «μακροζωίας» της βλάστησης στη σχολική αυλή).
* Το σύστημα ποτίσματος (σταγόνες) θα λειτουργεί τις απογευματινές ώρες κατά τους καλοκαιρινούς μήνες.

(Στο μάθημα Φυσικών Επιστημών, θα γίνει διαπίστωση της σχέσης της θερμοκρασίας με την εξάτμιση του νερού και εισηγήσεις για την καταλληλότερη ώρα ποτίσματος των φυτών της σχολικής αυλής). |
| **Φυσική και ολοκληρωμένη διαχείριση παρασίτων** Έλεγχος των παρασίτων με φυσικό τρόπο: * ΠΑΓΚΥΠΡΙΑ ΕΝΩΣΗ ΓΕΩΠΟΝΩΝ: Σε συνεργασία με την Ένωση Γεωπόνων θα αποφασιστούν τρόποι ελέγχου των παρασίτων με φυσικό τρόπο.
 |
| **Διαχείριση ζιζανίων** Πλάνο για την απομάκρυνση των ζιζανίων από τον κήπο:* Ομάδες παιδιών θα αναλάβουν το ξεχόρτισμα των χώρων πρασίνου.
* Αν υπάρχει ανάγκη θα γίνει εδαφοκάλυψη σε συνεργασία με ειδικούς.
 |
| **Κλάδεμα** Πλάνο για το κλάδεμα των φυτών που θα φυτευτούν:* Το κλάδεμα γίνεται σε συνεργασία με τη Σχολική Εφορία Στροβόλου. Φροντίζουμε ώστε οι θάμνοι να διατηρήσουν το ύψος τους (περίπου 2μ.) και τα δέντρα να έχουν σχήμα που προσφέρει επαρκή σκίαση.
* Παιδιά της Περιβαλλοντικής Επιτροπής είναι υπεύθυνα για την απομάκρυνση κλαδιών που εμποδίζουν την ασφαλή διέλευση στη σχολική αυλή.
 |
| **Διαχείριση κλαδεμάτων** Τρόπος διαχείρισης κλαδεμάτων:* Τα κλαδέματα περισυλλέγονται είτε από τη Σχολική Εφορία είτε από τον Δήμο Στροβόλου.
 |
| **Προστασία του χώρου πρασίνου από βανδαλισμούς**Προστασία του χώρου πρασίνου από βανδαλισμούς:* Ψηλή περίφραξη του σχολικού χώρου.
* Παρουσία φρουρού στον σχολικό χώρο κατά τις απογευματινές ώρες.
* Συνεργασία με τον Αστυνομικό της γειτονιάς.
* Οργάνωση εθελοντικών ομάδων γονέων και παιδιών για «επίβλεψη» του σχολικού χώρου κατά τις απογευματινές και βραδινές ώρες.
 |
| **Συνεργασίες και συνέργειες*** Συνεργασίες που θα αναπτύξουμε για την αποτελεσματικότερη τήρηση και συνεχή αναβάθμιση του πλάνου συντήρησης του χώρου πρασίνου, αναφέρθηκαν πιο πάνω.
 |